**Жулдыз Султанова**

**(Ақтөбе, Қазақстан)**

**Тіл саясатының тіл туралы ғылымдағы орны**

Н.Ә.Назарбаев атап көрсеткендей “Ұлтты күшейтудiң бiрiншi тетiгi, әрине, тiл. Өйткенi толыққанды тiлсiз толыққанды ұлт болуы мүмкiн емес” [1]. Сонымен, тiл дегенiмiз - нақтылы әлеуметiк өмiр тәжиiрибесi, адамдар қарым - қатынасының маңызды құралы. Ол тарихи, мәдени, ғылыми, әдеби және т. б. ақпараттардың өте бай қоры. Осы ретте оны қоғам өмiрiнiң айнасы деуге болады. Тiл қарым-катынас, информацияны жинақтау мен сақтаудың құралы ретiнде қоғамға қызмет етедi. Жалпы сақталуы да, жоғалуы да тiлге байланысты. “Сөзi жоғалған ұлттың өзi де жоғалады” деп тегiнге айтылмаған. Қазiргi кезде ұлтты күшейтудiң бiрiншi тетiгi - тiл. Тiлсiз ұлт болуы мүмкiн емес.

Тiлдiк саясат терминi алғашында “ұлттык саясат”, "саясат” терминдерiмен қатар пайда болып, өзiнiң мазмұны жағынан партиялык және мемлекеттік саясаттың ұлт мәселесiндегi тiлге қатысты жағын бiлдiрген. Ал кейiнiрек бұл терминнiң мазмұны кеңейтiлiп, әлеуметтiк сөйлеу дәстүрiн саналы бiр бағытта басқару деп түсiндiрдi. Баскаша айтканда тiлдiк даму процесiн және оның баскарудың стихиялығына жол бермеудi көздеген саясат болды. Толығырақ В.П. Григорьевтің сөзiмен айтканда, “Тiл саясаты”— тiлдiк дамуға қоғамның саналы ықпал етуiнiң теориясы мен практикасы, яғни қолданыстағы тiлдердi белгiлi бiр мақсатта және ғылыми негiзде басқару және тiлдiк жаңа қарым-қатынас құралдарын жасау болып табылады” [2,5].

Қазiргi кезде ұлт тiлдерi мәселесi ерекше өткiр қойылуда. Адамзат тарихында жүздеген тiлдер жойылып, “өлi тiлдерге” айналып кеттi. Бәрiнiң де жойылуының бiр себебi - одан зор тiлдiң шығуы болып табылады. Ал оның өзi әдiлетсiз тiл саясатының салдары. Әйтсе де, қазiргi уақытта ата - баба тiлiн жоғалту ұшырасып жатады. Қазір өз тiлдерiн жаңғырту үшiн күресiп жатқандары баршылық. Мәселен, еврейлер иврит тiлiн, мексикандықтар майя, үндiстер хинд тiлiн, перулiктер адтек тілін т. б. тiрiлтуге әрекет жасауда.

Тiл мен саясат тығыз байланысты: тiл - саясаттың әрi нысанасы (объектiсi), әрi құралы. Тiл саясаты - тiл тағдырын белгiлейтiн мемлекетгiк шаралар жүйесi. Осы ретте тiл мәселесi әлеуметтiк лингвистика шеңберiнен шығып, саясатқа айналады.

Тiл - ұлтаралык қатынастардың жүйелi әлеуметтiк танымының құралы ретiнде мемлекеттiк саясаттың күрделi мәселелерiнiң бiрi болып табылады. Ал, оньщ ерекшелiгi сол ылғи да ұлттык қатынастардағы демократиялык элементтерге сүйене бермейдi. Оның қайшылықты жағы да осында. Екiншi жағынан, ол ғасырлар бойы қалыптасқан әдет- ғұрыптардың, сал-дәстүрлердiң, мiнез-құлык ережелерiнiң, тұрмыс қалпының, саяси құкықтық, адамгершiлiк көзкарастардың бейнесi, айнасы болып табылады. “Тiл, - профессор Т. Кәкiшев айткандай, - бүкiл тұрмыс— тiршiлiктiң, адами арман-тiлектiң тiрегi, халыктың рухы, қаны” . Оны қысқартып айтсақ, ана тiлi - ұлттың ең басты белгiсi. Тiл үшiн күрес - жеке адамның, бүкiл бiр ұлттың өмiрлiк мәнiн, менталитетiн, ақыл-ойын, парасатын бiлдiретiн саясат.

Тiл бiлiмi қоғамдық ғылым саласының бiр бөлiгi бола отырып, онда ерекше орын алады. Себебi сөзсiз ешнәрсенi айтып жеткiзе алмайсың. Көрнектi ғалым К. Леви-Строс тiл бiлiмi, оның қоғамдағы орны жөнiнде былай дейдi: “жаратылыстану ғылымдарында ядролык физика кандай роль атқарса, қоғамдық ғылымдарда тiл бiлiмi соншалықты жаңартушылық роль атқара алады”. Ал ол жөнiндегi саясат, бiздiңше, тiлдiң өзiндiк лингвистикалык мағынасынан артық болмаса, кем емес. Бiздiң бұдан былайғы зерттеулерiмiздiң мақсаты - тiл саясатының ұлт пен ұлтаралык қарым-қатынастарға қаншалықты ыкпал ететiнiн көрсету. Ал тiл құдiретi туралы О. Сүлейменов былай деп жазды: “Адам кiшкентайынан сөз аясына түседi. Сөз оны өмiрiнiң соңына шейiн үнемi жаншиды, биiкке көтередi, жылытады, күйдiредi немесе мұздатады. Сөз оның табиғатка, өз-өзiне деген щығармашылык қөзқарасын, дүниетанымын, сана-сезiмiн калыптастыруда үлкен роль аткарады. Жазбаша және ауызша сөз, ана сөзі достық етсе жаудың сөзi, дарынды немесе дарынсыз сөз адамды не енжар күйге тусiрiп,

көңiлшек кылып, оның жан - дүниесi мен санасын өсіртпейдi, немесе оның қарсылығын күшейтiп, мiнезiнiң қырларын айкындап, бекемдiгiн күшейте түседi” [3,24]. Бейнелеп айтылган автордың бұл пiкiрiне косыла отырып, сөздiң оймен байланысты екенiн айтпай кетуге болмайды. Ой мен сөз бiрiне бiрi байланысты. Ойды да сөзден бiлу керек. Адам не нәрсенi белгiлi бiр тiлде ойлайды. Ал тiл дегенiмiз - сөз. Сөз ұйықтап жаткан небiр ойды түрткiлеп оятады. Ой максатқа жетуге деген сенiмдi бекiтуге мүмкiндiк туғызады. Ал тастүйiн беки алган сенiм адам бойына тылсым күш құюға құдiреттi. “Тiл тас жарады, тас жармаса бас жарады” деп қазақ мақалы да тегiннен-тегiн айтылмаған. Мұнда көп мағына жатыр.

Көптеген сөздер, ұғымдар, терминдер бiр мағынада түсiнiле бермейдi. Бұл жөнiнде Т. Гоббс былай дейдi: “Бiр адамның данышпандық деп түсiнгенiн екiншi бiр адам қоркыныш дейдi, бiр адамның қатыгездiк деп түсiнгенiн, екiншi бiреу әдiлеттiлiк деп санайды, бiреудiң шыншылдығын екiншi бiреу дархандык десе, бiреудiң байсалдылығын екiншi бiреу топастык деп санайды”. Осының бәрi, бiздiңше, ана тiлiнiң қуатында, оның тазалығында, оның психологиялық нәзiктiлiгiнде. Мысалы, сөздiң’ психологиялық әсерлерiн Ж. Аймаутов былай түсiндiредi: құбылыстың өзiн әр адам әртүрлi түйсiктеуi анық; өйткенi әркiмнің тәжiрибесi әртүрлi. Бiр үйден өрт шыққанда, шешесiнiң қолында отырған жас бала жаркылдаған жалыңға қарап мәз болған. Қоңыраулары қаңғыр-күңгiр етiп, өрт сөндiрушiлер келгенде, қоңырау дауысынан шошып, бала үрейленiп, талып қалған. Ұғымсыз дыбыстың баланы қатты қорқытқандығы мәлiм. Баланың әке-шешесi, үй iшiнiң өрт шыққандағы сезiмi, өрт сөндiрушiнi естiгендегi сезiмi баланың сезiмiне қарсы болатынын мәлiм. Түйе көрмеген орыстың баласы да түйе даусын естiгенде жылап жiбередi, ал поездың даусын естiсе дәнеңе етпейдi. Қазақтың баласы қалаға келсе, көргеннiң бәрiн “құбыжық” көрмей ме? Ол түгiлi, бiр кiсiнiң өзi бiр түрлi әсердi әр кезде әртүрлi түйсiктейдi. Ол неден болады десеңiз, әр уақытта ойдың ағымы, көңiлдiң күйi әр түрлi болғандықтан” [4]. Бұл да, бiздiңше, ана тiлiмен келетiн түйсiктер. Ал тiл мен тiл саясатының байланысы өз алдына мәселе.

Н.Ә. Назарбаев «Тарих толкынында» деген еңбегінде дауға алмастай қиған, сезiмге салса қырандай қалқыған, өмiрдiң кез-келген орайында әрi қару, әрi қалқан болған, әрi байырғы, әрi мәңгi жас, отты да ойнақы Ана тiлiнен артық қазақ үшiн бұл дүниеде қымбат не бар екен?” [1, 61] деп туған тiлдiң құдiретiн асқақтата көрсетедi.

Тіл саясаты ұлт саясатының құрамдық бөлігі бола отырып, көп және бір ұлтты мемлекетте өзінің ерекшеліктерін жүзеге асырады. Сонымен қатар тіл саясаты әртүрлі болуы мүмкін және оған қарама-қарсы мазмұнды беруге болады: тілді тежеу және ұлт тілдері дамуының саясаты.

Қазіргі таңдағы тіл саясатының басым бағыты – мемлекетттік тілді өркендету, мемлекеттік тілде мамандарды даярлау деген ұғымдардың ішінде ұлттық кадрларды дайындау, ұлттық рухты жандандыру, ұлт тілін дамыту, түптеп келгенде тәуелсіз елдің болашағын берік, баянды ету деген мемлекеттік тұрғыдағы кешенді проблемалар жатыр.

**Пайдаланған әдебиеттер:**

1. Назарбаев Н.Ә. Тарих толқынында.Алматы,Атамұра,1999ж.-365б
2. Григорев.В .П. Культура языка и языковая политика. Вопросы культуры речи. Москва 1963г.
3. Хасанов Б.Ана тілі Ата Мұра.Алматы 1992ж.
4. Аймауытов Ж. Псиқология, жанжүйесі мен өнертаңдау.Т.4. -Алматы:Ел-шежіре, 2013.- 382б.

**Научный руководитель:**

доктор филологических наук, профессор Г.Т.Шокым.